OzLabs/hebrew-wiki-articles huggingface dataset:
המוח המקסים והמקולקל שלי

המוח המקסים והמקולקל שלי (באנגלית: My Beautiful Broken Brain) הוא סרט דוקומנטרי בריטי של נטפליקס. הסרט הוקרן לראשונה בפסטיבל אידפא ב-21 בנובמבר 2014, ועלה לשירות ההזרמה של נטפליקס ב-18 במרץ 2016.

==עלילה==
הסרט עוקב אחר תושבת לונדון, לוטיה סודרלנד, שלקתה בשבץ מוחי בנובמבר 2011, וכתוצאה ממנו סבלה מאפאזיה שכללה אובדן מוחלט של היכולת לדבר, לקרוא או לכתוב בצורה הגיונית. במהלך השנה שלאחר מכן, תיעדה סודרלנד את התקדמות החלמתה ואת הכישלונות הגדולים שחוותה.<ref></ref><ref name="newyork"></ref>

התיעוד כולל את האתגרים היומיומיים שחוותה לאחר שלקתה בשבץ, לא רק עם איבוד היכולת לתקשר באמצעות שפה מילולית, קריאה וכתיבה, אלא גם את ליקויי הזיכרון, הבלבול, השינויים בעיבוד הקוגניטיבי והתפיסה החושית, רגישות יתר לרעש ותחושות העייפות, התסכול, ולעיתים גם התייאשות מהעתיד בהתחשב בשינויים בחייה. התמיכה הערכית שהעניקו משפחתה וחבריה במהלך מסע החלמה זה, מוצגת בצורה בולטת בסרט. באמצעות שיקום נרחב שכלל ריפוי בעיסוק, טיפולי תקשורת וביקורים אצל פסיכולוג ופסיכיאטר, החלימה סודרלנד מהשבץ וחזרה לתפקד.<ref></ref>

==הפקה==
את הרעיון ליצירת הסרט יזמה סודרלנד בעצמה, כשלטענתה המחשבה הראשונה ההגיונית שעלתה במוחה לאחר השבת היא כי צריך לעשות סרט על התהליך שתעבור. היא החלה לצלם את עצמה במצלמת הפלאפון שלה עוד בשהותה בבית החולים, ותיעודים אלו נכללים בסרט.<ref name="independent"></ref><ref name="guardian_review"></ref> לאחר שבועיים פנתה אל אשת הקולנוע סופי רובינסון כדי לבקש את עזרתה.<ref name="guardian"></ref>

השתיים החלו קמפיין מימון המונים באתר Kickstarter ב-28 בנובמבר 2013, והוא הסתיים ב-20 בדצמבר, לאחר שגויסו 37,340 לירות שטרלינג.<ref></ref>

הסרט עלה לשירות ההזרמה של נטפליקס ב-18 במרץ 2016.<ref></ref>

==קבלה==
בכורת הסרט הייתה בפסטיבל אידפא ב-21 בנובמבר 2014, שם זכה הסרט בפרס "DOC U award".<ref></ref>

==קישורים חיצוניים==
* 

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי 2016
קטגוריה:סרטים תיעודיים
דרייב ת'רו

חלון דרייב ת'רו של סניף [[מקדונלד'ס באנגליה|טקסט=]]
דרייב ת'רו (מאנגלית: Drive-through, "נסע-דרך") הוא סוג של שירות טייק אוויי המאפשר ללקוחות של עסקים לרכוש מוצרים בלי לצאת מרכביהם. החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב. בשנת 1951 הוקמה רשת ג'ק אין דה בוקס שמתבססת על שיטת מכירה זו. כיום במרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של טייק אוויי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית הטייק אוויי המוזמן לבתי הלקוחות בארצות הברית.

==קישורים חיצוניים==

קטגוריה:מזון
אליעזר בוגרד

הרב אליעזר בוגרד (ה'תרצ"ה 1935 - י"ד בתמוז ה'תשס"ז 7 ביוני 2007) היה רב ואיש חינוך, ששימש כרבה האשכנזי של העיר בית שאן.

==תולדות חייו==
נולד לרב חיים אהרן בוגרד, יליד ליטא שהיה השוחט ובודק ודמות רוחנית של המושבה משמר הירדן, ולצפורה. למד בישיבת תפארת ישראל בחיפה מפי הרב דב מאיר רובמן ובישיבת אור ישראל אצל הרב יעקב ניימן, למשך שלוש שנים. לאחר גמר הישיבה הקטנה, עבר לישיבת פוניבז' בבני ברק לשש שנים. לאחר מכן עבר ללמוד בישיבת חברון בירושלים, והוסמך לרבנות עוד בטרם נישא. לאחר נישואיו לחביבה רוזנטל (לימים רופאה מומחית), למד בכולל "שבט מיהודה" בתל אביב, והוסמך לרבנות על ידי הרבנים הראשיים לישראל, איסר יהודה אונטרמן ויצחק נסים, ועל ידי בתי הדין הרבניים בירושלים ובתל אביב. לאחר שלוש שנים, הוזמן על ידי הרב משה צבי נריה ללמד בישיבת בני עקיבא כפר הרא"ה. לאחר מכן לימד במדרשית נעם בפרדס חנה. בתחילת שנת 1964, והוא בן 28 שנים בלבד, נבחר מתוך שמונה מועמדים לכהן כרבה האשכנזי של בית שאן, לצד הרב הספרדי אלעזר בן לולו. העביר שיעורים קבועים גם ביישובי הסביבה: שדה אליהו, עפולה ומעלה גלבוע. היה חבר בחבר הרבנים שעל ידי הפועל המזרחי.

לאחר כעשר שנות רבנות פרש מתפקידו, ועבר לבני ברק, שם למד בכולל "ברסלב" ומסר שיעורים במוסדות שונים בעיר.

נפטר בשבת, י"ד בתמוז ה'תשס"ז (30 ביוני 2007), ונקבר בבית הקברות ויז'ניץ בבני ברק. בהלווייתו השתתפו תלמידים רבים אותם לימד לאורך השנים, אשר סיפרו בערגה על התקופה בה הנחיל להם את אהבת התורה ויקרתה.

==משפחתו==
אחיו הרב יוסף היה רב שכונת כרם אברהם בירושלים. אחיו הרב שמואל שימש כרב ושו"ב בהרצליה ומראשי הקהילה החרדית בעיר. בנו של הרב שמואל הוא הרב אפרים בוגרד, רב קהילת חב"ד בשכונת רמות בירושלים, דיין בבית הדין הרבני בחיפה ובבית דין רבני חב"ד

אשתו חביבה כיהנה כמנהלת בית הספר "מאיר" בבית שאן, ולאחר מכן הייתה לרופאת נשים ורופאת משפחה מפורסמת בבני ברק. לזוג נולדו חמישה ילדים.
בנו הבכור הרב זאב הוא מחבר הספרים "והצנע לכת", "פרי אליעזר" ו"הלכות יחוד". בן נוסף הוא הרב יהושע, מחנך וותיק בבני ברק ומגיד שיעור ב"דף היומי" במשך עשרות שנים.

הרב יוסף בא גד (במקור בוגרד) הוא בן-דודו.

==ספרו==
* בית שאן בתולדות ישראל לפי המקורות - סקירה על ההיסטוריה היהודית של בית שאן והיחס ההלכתי כלפיה. עפולה, ה'תשכ"ה.

==קישורים חיצוניים==
* מנחם רוטנברג, [http://www.jpress.nli.org.il/Olive/APA/NLI_heb/SharedView.Article.aspx?href=HZH%2F1964%2F01%2F31&id=Ar01204&sk=42FAF378 איש משמר הירדן], ו- [http://www.jpress.nli.org.il/Olive/APA/NLI_heb/SharedView.Article.aspx?href=HZH%2F1964%2F01%2F31&id=Ar01206&sk=F20685C0 על משמר היהדות בבית שאן], הצפה, 31/01/1964.

==הערות שוליים==

קטגוריה:בית שאן: רבנים
קטגוריה:רבני ערים בישראל
קטגוריה:רבני ישיבת כפר הרא"ה
קטגוריה:סגל מדרשית נעם
קטגוריה:בוגרי ישיבת תפארת ישראל
קטגוריה:בוגרי ישיבת אור ישראל לצעירים
קטגוריה:בוגרי ישיבת פוניבז'
קטגוריה:בוגרי כולל שבט מיהודה
קטגוריה:אישים הקבורים בבית הקברות ויז'ניץ
קטגוריה:ישראלים שנולדו ב-1935
קטגוריה:ישראלים שנפטרו ב-2007
תזכור הכל

תזכור הכל הוא סינגל שהוקלט על ידי הזמר-יוצר הישראלי מוקי בשיתוף הזמר הישראלי עברי לידר. השיר יצא לאור ב-1 במרץ 2020, כסינגל מתוך אלבומו של מוקי, "חזק עם הלב וקרוב עם הגוף", על ידי חברות התקליטים הישראלית הליקון.

==רקע וכתיבה==
השיר הוא בסגנון הרוק, נכתב על ידי סהר ישראל חגי, הולחן על ידי נועם עקרבי והופק על ידי נועם עקרבי, מוקי ועברי לידר. זהו שיתוף הפעולה השני של מוקי ולידר (שיתוף הפעולה הראשון שלהם היה בשיר "מזל טוב ישראל"<ref name=":2"></ref>). מוקי אמר שהשיר היה כמעט מוכן אך הוא הרגיש שיש חיסרון קטן בשיר, לאחר שהתייעץ עם לידר החלו השניים להקליט את השיר יחדיו.<ref name=":0"></ref>

יוסי חרסונסקי העניק לשיר ביקורת חיובית, ונתן לו שלושה וחצי כוכבי זהב מתוך חמישה.<ref name=":1"></ref>

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
ב-1 במרץ 2020, הווידאו קליפ המלא של השיר עלה לערוץ היוטיוב של לידר. בקליפ רואים את לידר ומוקי נוסעים ביחד במכונית ומבצעים את השיר.

==מיקומי שיא==

== קישורים חיצוניים ==

* 
* 
* [https://www.nli.org.il/he/items/NNL_MUSIC_AL997008215203905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מוקי
קטגוריה:שירי עברי לידר
קטגוריה:דואטים
קטגוריה:שירים בעברית
קטגוריה:שירים שהופקו על ידי עברי לידר
קטגוריה:סינגלים בהוצאת הליקון
יניקה (רפואה)

מכשיר ואקום מרכזי ליניקה בבית חולים
מכשיר ואקום חשמלי נייד ל[[אמבולנס]]
ברפואה, יניקה מתייחסת לתהליך של הוצאת עודפי נוזלים או פסולת מחלל גוף או ממשטח באמצעות מכשירים היוצרים לחץ שלילי או ואקום.

==שימושים==
השימוש הנפוץ במשאבה רפואית הוא לניקוי דרכי הנשימה מעודפי רוק, דם, קיא או הפרשות אחרות לאפשר מעבר חופשי לחמצן. מערכת היניקה מונעת אספירציה אצל חולים, דבר שעלול להביא לדלקת ריאות. אצל חולים מונשמים יש לבצע רוטינה של שאיבת נוזלים אחת לכמה שעות, כדי לוודא שנתיב האוויר פתוח ולמניעת זיהום.

בחדר ניתוח נעשה שימוש במשאבה לסילוק דם מאזור הניתוח, וכן לניקוז דם שהצטבר בגולגולת לאחר דימום תוך-גולגולתי.

אצל רופאי שיניים נעשה שימוש קבוע במכשיר יניקה לסילוק עודפי רוק מאזור הטיפול.

ישנם מתקני יניקה ידניים וחשמליים (בחיבור לחשמל או מכשיר הפועל בכוח סוללה חשמלית). בבתי חולים ישנו מכשיר יניקה מרכזי, המחובר לחדרים באמצעות מערכת צינורות.

==קישורים חיצוניים==

קטגוריה:טכנולוגיה רפואית
ינון צור

ינון צור (נולד ב-4 ביולי 1965) הוא מלחין ומנצח ישראלי-אמריקאי.

בתחילת דרכו הוא הלחין לסרטים ולסדרות טלוויזיה, הוא לאחר מכן עבר להלחין פסקולים למשחקי וידאו.

==ביוגרפיה==
נולד בישראל. כילד, למד צור לנגן על קרן יער ופסנתר, והחל להלחין בגיל 10. למד לתואר ראשון באקדמיה למוזיקה ע"ש רובין בתל אביב ושירת בצה"ל 4 שנים. לאחר שהיגר לארצות הברית ב-1990, למד בבית הספר למוזיקה "דיק גרוב" כשנה, אחר כך למד אצל מלחין המוזיקה לטלוויזיה ג'ק סמאלי וכשנתיים באוניברסיטת קליפורניה בלוס אנג'לס.

צור התחיל את הקריירה שלו בשנת 1994, כשעבד על פסקול לסרטים (כמו "הלוטוס הצהוב"). לאחר מכן עבד בערוץ Fox Family וכתב מוזיקה לסדרות אנימציה לילדים כדוגמת דיג'ימון ופאוור ריינג'רס. עבור עבודתו על סדרת פאוור ריינג'רס טורבו הוא זכתה בפרס Telly. בעקבות ההצלחה, והרצון באתגר חדש ובמקום בו יעריכו יותר מוזיקה איכותית, עבר צור לעבוד בתעשיית משחקי הווידאו. משחק הווידאו הראשון שהולחן בידי צור הוא סטאר טרק: אקדמיית הקלינגונים משנת 2000 .

בשנות ה-2000 המשיך לעבוד על כתיבת מוזיקה למשחקי וידאו, כדוגמת Men of Valor משנת 2004, הנסיך הפרסי: שני כיסאות המלכות משנת 2005, קרייסיס משנת 2007, Fallout 3 משנת 2008 ו-Dragon Age: Origins משנת 2009.

==סגנונו המוזיקלי==
היצירות של צור מתמקדות בדרך כלל בהרכבים גדולים של תזמורת סימפונית, מקהלה, ולפעמים תוספת של כלי נגינה אתניים (כמו חליל ערבי ודודוק).

לרוב, שיתופי הפעולה שלו הם עם תזמורת Northwest Sinfonia מהעיר סיאטל שעובדת עם תעשיית הקולנוע, הטלוויזיה ומשחקי הווידאו. צור מנצח על יצירותיו בעצמו.

בין המלחינים שהשפיעו עליו: סרגיי פרוקופייב, איגור סטרווינסקי, בטהובן, ג'ון ויליאמס, ג'רי גולדסמית' וג'ורג' גרשווין.

לפי עדותו, הלחץ שבכתיבה שכוללת דדליין, מאיץ ותורם את תהליך היצירה. צור גם משתף פעולה עם אמנים אחרים, כמו להקת פלורנס אנד דה משין לצורך הסאונדטראק של Dragon Age II.

==מעבודותיו==
טלוויזיה:
*פאוור ריינג'רס טורבו
*פאוור ריינג'רס הגלקסיה האבודה
*פאוור ריינג'רס כוח הזמן
משחקי וידאו:
*Men of Valor 
*Dragon Age: Origins 
*Dragon Age II 
*הנסיך הפרסי: שני כיסאות המלכות
*Crysis
*Fallout 3
*Fallout 4
*Fallout: New Vegas
*Fallout 76
*The Lord of the Rings: War in the North
*Syberia II
*Syberia III
*Soulcaliber V
*The Elder Scrolls: Blades
*OUTRIDERS
*Starfield
*Syberia: The World Before

==קישורים חיצוניים==

* 

==הערות שוליים==

קטגוריה:מלחינים ישראלים
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:מלחיני פסקולים ישראלים
קטגוריה:מוזיקאים ישראלים
קטגוריה:מנצחים ישראלים
קטגוריה:מלחינים יהודים אמריקאים
קטגוריה:אמריקאים ישראלים
קטגוריה:מנצחים יהודים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1965
קטגוריה:אמריקאים שנולדו ב-1965
כוירילוס מסאמוס

פפירוס מ[[המאה ה-2, הנושא את שמות שלוש היצירות האפיות של כוירילוס על המלחמה הפרסית: ברבריקה, מדיקה ופרסיקה (P.Oxy. XI 1399).]]
כוירילוס מסאמוס (ביוונית: Χοιρίλος ὁ Σάμιος) היה משורר אפי מהאי סאמוס, שיצר בסוף המאה ה-5 לפנה"ס.

לאחר תבוסת אתונה במלחמה הפלופונסית, כוירילוס התיישב בחצרו של ארכלאוס, מלך מוקדון, שם שימש כעמיתם של אגאתון , מלניפידס , ואפלטון המשורר הקומי. 

היצירה היחידה שניתן לייחס לו בוודאות היא ה"פרסאיס" (Περσηίς) או "פרסיקה" (Περσικά), היסטוריה של המלחמה של היוונים נגד פרס, שהנקודה המרכזית בה הייתה קרב סלמיס.

חשיבותו של כוירילוס מבוססת על כך שהוא לקח כנושא אירועים לאומיים ואירועים של זמנו במקום את מעשיהם של גיבורים קדומים. על חריגה חדשה זו הוא מתנצל בשורות ההקדמה (נשמרו בסכוליה לאריסטו), שם הוא אומר שמכיוון שנושאי השירה האפית כולם מוצו, היה צורך לפנות לדרך חדשה. סיפור היכרותו הקרובה עם הרודוטוס נובע ככל הנראה מכיוון שהוא חיקה אותו ופנה להיסטוריה שלו עבור האירועים בשירו.

ה"פרסאיס" היה בהתחלה מצליח ביותר ונאמר שהוא נקרא, יחד עם השירים ההומריים, בפנאתניאה, אולם מבקרים מאוחרים יותר הפכו את שיקול הדעת החיובי הזה. אריסטו מתייחס אל ההשוואות של כוירילוס כמופרכות ומעורפלות, והאלכסנדרונים החליפו אותו באנטימכוס בקאנון המשוררים האפיים.

יוסף בן מתתיהו מצטט בספרו "נגד אפיון" קטע משירו של כוירילוס המתאר את העמים שהשתתפו במסע המלחמה של כסרכסס נגד יוון. יוסף מזהה אחד מהם עם העם היהודי, מכיוון שהוא דובר פיניקית (עברית עתיקה) ויושב ב"הרים הסולימיים" (הרי ירושלים) שעל שפת אגם גדול (ים המלח), אולם לדברי מנחם שטרן, אין זה סביר שהמשורר בן המאה ה-5 לפנה"ס זיהה את "ההרים הסולימיים" הנזכרים אצל הומרוס, עם הרי יהודה.

==קישורים חיצוניים==
* 

==הערות שוליים==

קטגוריה:משוררי יוון העתיקה
קטגוריה:אישים שחיו במאה ה-5 לפנה"ס
סוזנה דיסטנסיה

סוזנה דיסטנסיה (בספרדית: Susana Distancia), היא גיבורת על בדיונית, אשר נוצרה כחלק מהתוכנית הלאומית של משרד הבריאות של מקסיקו, הבאה ללמד ילדים על חשיבות שמירת ריחוק חברתי בזמן התפרצות מגפת הקורונה. כח העל של סוזנה הוא יצירת בועה סביבה על ידי פרישת ידיה לצדדים וכך שומרת מרחק מן הנגיף ומזכירה לצופים שכך ראוי לנהוג.

מקור שמה בשפה ספרדית הוא משחק מילים שפירושו "מרחק בריא". דמותה של סוזנה מובילה את הקמפיין לריחוק חברתי במדינה במרץ–אפריל 2020 ונחשבת כקמע שלו.

== ביקורת ==
בעקבות הופעת הדמות החלה גם ביקורת מאזרחי מקסיקו על כך שאף אנשי הממשל לא מקפידים בעצמם על כללי המגע הראויים בזמן המגפה, ובתוכם אף נשיא מקסיקו אנדרס מנואל לופס אוברדור אשר תועד באותם ימים לוחץ יד ונושק לאנשים באירועים שונים.

מזכיר החוץ של מקסיקו, מרסלו אבררד , הגיב על יצירת הדמות: .

== שמירת מרחק ==
בניגוד למדינת ישראל בה נאמר לשמור על מרחק של 2 מטרים בזמן המגפה, במקסיקו הרשויות פרסמו שמירה על 1.5 מטרים בלבד, וזהו המרחק אותו מלמדת סוזנה שצריך לשמור בין אדם לאדם, כדי להימנע מהדבקה. ניתן לראות שישנה בעיה נוספת במרחק אותו מציגה הדמות בפריסת ידיה, אמנם כתוב שצריך מרחק של 1.5 מטר, אך המרחק המסומן בתוך הבועה הוא קוטרה.

== קישורים חיצוניים ==

	
* [https://www.dw.com/en/mexican-superhero-susana-distancia-swoops-in-to-promote-social-distancing/a-52873960 כתבה] באתר דויטשה ולה 
* [https://politico.mx/minuta-politica/minuta-politica-gobierno-federal/ebrard-destaca-presencia-de-susana-distancia-en-prensa-internacional/ כתבה] באתר politico.mx 

קטגוריה:גיבורי-על
קטגוריה:דמויות טלוויזיוניות
משחק השנהב

משחק השנהב (באנגלית: The Ivory Game) הוא סרט דוקומנטרי אמריקאי של נטפליקס. הסרט הוקרן לראשונה בפסטיבל טלורייד ב-2 בספטמבר 2016, ועלה לשירות ההזרמה של נטפליקס ב-4 בנובמבר 2016.<ref></ref>

==עלילה==
הסרט עוקב אחר הסחר בשנהב שמתנהל בצורה לא חוקית ברחבי העולם, ומציין את הממשלות שמעלימות עין ומתעלמות מהציידים הלא-חוקיים שיורים בפילים על מנת להשיג שנהב.

אנשי צוות הצילום התערו בין סוחרי השנהב, והצליחו לתעד אותם בסתר כשהם מודים בחלקם בציד הלא-חוקי. הצוות צילם במספר מדינות, ביניהם זמביה, טנזניה, קניה, סין, וייטנאם והונג קונג.

הסרט התיעודי מדווח כי אם ממשלות לא ינקטו בצעדים מעשיים כעת או בעתיד הקרוב, הפילים עלולים להיכחד במהלך 15 השנים הבאות.<ref></ref>

==קבלה==
באתר Rotten Tomatoes זכה הסרט ל-77%, עם ציון של 7.8/10, על סמך 22 ביקורות.<ref></ref>

הסרט היה מועמד לפרסים בפסטיבל הסרטים הבינלאומי בטורונטו, לפרסים מטעם "הקרן העולמית לשימור חיות הבר" וכן זכה במספר פרסים.<ref name=":0"></ref>

הסרט עלה לשירות ההזרמה של נטפליקס ב-4 בנובמבר 2016.

==קישורים חיצוניים==
* 

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי 2016
קטגוריה:סרטים תיעודיים
קטגוריה:סרטים על פילים
פסקה (קולומביה)

פסקה (בספרדית: Pesca) היא עיר במחוז בויאקה שבקולומביה. 

פסקה המודרנית התגלתה על ידי הקונקיסטאדור הספרדי, חואן דה סנקט מרטין, לקראת סוף שנת 1548. היא במרחק של 108 קילומטרים מבירת בויאקה, טונחה. העירייה ממוקמת על הרי האנדים ונמצאת בגובה של בין 2,540 ל-4,000 מטרים מעל פני האדמה.

== קישורים חיצוניים ==

* 

קטגוריה:קולומביה: ערים
קטגוריה:יישובים שהוקמו במאה ה-16
LoveJo

LoveJo# (במקור נקרא: LoveJo#) הוא המיני-אלבום הראשון של הזמרת-יוצרת האמריקאית ג'וג'ו. המיני-אלבום יצא לאור ב-14 בפברואר 2014 על ידי חברת התקליטים אטלנטיק רקורדס. מספר חודשים לאחר צאתו יצא מיני-אלבום נוסף בשם III.<ref></ref>

במסגרת המיני-אלבום הקליטה ג'וג'ו מחדש את השירים "Caught Up in the Rapture" ו-"".<ref></ref><ref></ref><ref></ref>

==רשימת רצועות==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2014
קטגוריה:אלבומי ג'וג'ו
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
LoveJo2

LoveJo2 (בעברית: אוהבת את ג'ו 2) הוא המיני-אלבום השלישי של הזמרת-יוצרת האמריקאית ג'וג'ו. המיני-אלבום יצא לאור ב-18 בדצמבר 2015 על ידי חברת התקליטים אטלנטיק רקורדס. המיני-אלבום הוא מעין מיני-אלבום המשך למיני-אלבום LoveJo.<ref></ref><ref></ref><ref></ref>

== רקע ==
השיר "Thinkin Out Loud" יצא במקור כבר בשנת 2012, תוך שהיה צריך להיכלל במיקסטייפ השני של ג'וג'ו, Agápē. היא הצהירה ואמרה כי "מאחר שלא הייתי בטוחה בעצמי בנוגע לביצועים הווקאליים שלי, החלטתי שלא לצרף אותו למיקסטייפ, אך השנה החלטתי לצרף אותו למיני-אלבום הזה".<ref name=":0"></ref><ref name=":1"></ref><ref name=":2"></ref><ref name=":3"></ref>

במסגרת המיני-אלבום ביצעה ג'וג'ו מחדש את להיט העבר "".<ref name=":3" /><ref name=":0" /><ref name=":1" /><ref name=":2" />

==רשימת רצועות==

==קישורים חיצוניים==

== הערות שוליים ==

קטגוריה:מיני-אלבומים מ-2015
קטגוריה:אלבומי ג'וג'ו
קטגוריה:מיני-אלבומים באנגלית
קטגוריה:אלבומי המשך
קטגוריה:מיני-אלבומי חברת אטלנטיק רקורדס
שלב הסיום

שלב הסיום (באנגלית: End Game) הוא סרט קצר דוקומנטרי אמריקאי של נטפליקס. הסרט הוקרן לראשונה בפסטיבל הסרטים סאנדנס ב-21 בינואר 2018, ועלה לשירות ההזרמה של נטפליקס ב-4 במאי 2018.<ref>[https://decider.com/2018/05/07/end-game-on-netflix-stream-it-or-skip-it/ Stream It Or Skip It: ‘End Game’ On Netflix, A Short Documentary About Dying Gracefully|Decider]</ref>

==עלילה==
הסרט עוקב אחר חולים סופניים בבית חולים בסן פרנסיסקו שפוגשים רופאים שמנסים לשנות את התפיסה שלהם לגבי חיים ומוות.<ref>[http://www.thereviewgeek.com/endgame2018-review/ Review Geek]</ref><ref>[https://www.lifemattersmedia.org/2018/05/end-game-is-the-documentary-film-america-needs/ 'End Game Is The Documentary Film America Needs-Life Matters Media]</ref><ref>[https://www.youtube.com/watch?v=SPJ2Sc3nS80 Trailer on YouTube]</ref>

==קבלה==
הסרט היה מועמד לפרס אוסקר לסרט התיעודי הקצר הטוב ביותר בטקס פרסי אוסקר ה-91.<ref>[https://consequenceofsound.net/2019/01/2019-oscar-nominees/ The Academy reveals 2019 Oscar nominees: See the full list|Film News|Consequence of Sound]</ref><ref>[https://www.youtube.com/watch?v=Wap5W4v_B_g "Period. End of Sentence." wins Best Documentary Short Film-Oscars on YouTube]</ref>

==הפקה==
הסרט הוקרן לראשונה ב-21 בינואר 2018 במסגרת פסטיבל הסרטים סאנדנס, ועלה לשירות ההזרמה של נטפליקס ב-4 במאי 2018.<ref>[https://www.lifemattersmedia.org/2018/12/end-game-shortlisted-for-oscar/ “End Game” Shortlisted For Oscar]</ref>

==קישורים חיצוניים==
* 

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי 2018
קטגוריה:סרטים תיעודיים
ישראל אליזרע

הרב ישראל אליזרע (כ"א בתשרי ה'תרפ"א, 3 באוקטובר 1920, בודניב - כ"ח בניסן ה'תשס"א, 21 באפריל 2001, אשדוד) היה רבה הספרדי של העיר אשדוד מיום הקמתה ועד לפטירתו ויקיר העיר אשדוד.

==תולדות חייו==
נולד בהושענא רבה ה'תרפ"א (3 באוקטובר 1920) בבודניב שבמחוז תאפילאלת, מרוקו, לדוד משה ועיישה אליזרע. למד בישיבה של הבבא סאלי בבודניב, ולאחר מכן למד במקנס מפי הרב רפאל ברוך טולדנו, והוסמך לרבנות על ידי הרב טולידנו ועל ידי הרב יהושע ברדוגו.

נשא לאשה את סלין. כיהן כשוחט בעיר טאזה, ולאחר מכן כרב בערים אוג'דה וברקאן . 

עלה לישראל בשנת ה'תשט"ז, ונשלח לכהן כרב מושב עומר הסמוך לבאר שבע. בשנת ה'תשי"ח התמנה לרבה של העיר אשדוד שהוקמה זה עתה בתפקיד זה שימש כ-40 שנה, עד לפטירתו. בשנים הראשונות שימש גם כראש המועצה הדתית. יחד עם עמיתו האשכנזי, הרב סיני אדלר, נאבק בחילול השבת בנמל אשדוד, ייסד את מערכת הדת בעיר והקים ישיבה קטנה בעיר. זכה באות יקיר אשדוד.

נפטר בשבת, כ"ח בניסן ה'תשס"א (21 באפריל 2001).

בנו שלמה שימש במשך שנים רבות בתפקיד ראש המועצה הדתית באשדוד.

==לקריאה נוספת==
* מאמר על הר"ג ישראל אליזרע, בתוך "תפארת התורה", עמ' כו-ל.
==הערות שוליים==

קטגוריה:רבנים מרוקאים ישראלים
קטגוריה:ישראלים ילידי מרוקו
קטגוריה:אשדוד: רבנים
קטגוריה:יקירי אשדוד
קטגוריה:עומר: אישים
קטגוריה:רבני ערים בישראל
קטגוריה:ראשי מועצות דתיות בישראל
קטגוריה:עולים בשנות ה-1950
קטגוריה:ישראלים שנולדו ב-1920
קטגוריה:ישראלים שנפטרו ב-2001
Good to Know

Good to Know (בעברית: טוב לדעת) הוא אלבום האולפן הרביעי של הזמרת-יוצרת האמריקאית ג'וג'ו. האלבום יצא לאור ב-1 במאי 2020 על ידי חברות התקליטים וורנר מיוזיק גרופ ו-Clover Music.

==רקע והפקה==
ב-21 בפברואר 2020 חשפה ג'וג'ו כי האלבום יקרא "Good to Know" ויצא לאור לקראת האביב. "קראתי לאלבום "טוב לדעת" בגלל כל מה שלמדתי בשנים האחרונות - כל משוב, ביקורת (פנימית או חיצונית), מה שזה לא יהיה - הכל רק מידע. והכל טוב! היה לי מזל שיש לי את המרחב להביט על המסע שלי עד עכשיו, ואני מקווה שאנשים יוכלו להתנחם בעובדה שאני לא קרובה ללהיות מושלמת, ולעולם לא אסווה דבר לגבי עצמי. כולנו חיים ולומדים כל הזמן, זה מה שעושה את החיים האלה כל כך מהנים."

==סינגלים==
* "Man" - יצא לאור ב-13 במרץ 2020, כסינגל הראשון והפותח מתוך האלבום. עם יציאתו הגיע הסינגל אל המקום ה-6 במצעד שירי ה-R&B הדיגיטליים.<ref></ref>

===סינגלים שיווקים===
* "Lonely Hearts" - יצא לאור ב-24 באפריל 2020, כסינגל השיווקי הראשון מתוך האלבום. מבחינה לירית השיר הוא סיפור של שיפור עצמי ואהבה עצמית לאנשים המתמודדים עם תלות הדדית. ב-27 באפריל יצא הווידאו קליפ בחשבון היוטיוב של ג'וג'ו. ב-28 באוגוסט יצאה לאור גרסת רמיקס של השיר בהשתתפות הזמרת דמי לובאטו שהופיעה בגרסת הדלוקס של האלבום.

== סיבוב הופעות ==
כדי לקדם את האלבום, ג'וג'ו תצא ב-31 באוגוסט 2020 לסיבוב ההופעות השמיני שלה, "Good to Know Tour", באירופה וצפון אמריקה, אשר צפוי להסתיים ב-9 בדצמבר.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="4" |עולם
|rowspan="2" | 1 במאי 2020
|הורדה דיגיטלית • הזרמת מוזיקה
|מהדורה דיגיטלית
| rowspan="4" |וורנר מיוזיק גרופ • Clover Music
|
|-
|תקליטור
|מהדורה פיזית
|
|-
|10 ביולי 2020
|הורדה דיגיטלית • סטרימינג
|מהדורה אקוסטית
|
|-
|28 באוגוסט 2020
|הורדה דיגיטלית • סטרימינג • תקליט
|מהדורת דלוקס
|
|-
|}

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי ג'וג'ו
קטגוריה:אלבומים באנגלית
קטגוריה:אלבומי חברת וורנר רקורדס
III

הוא המיני-אלבום השני של הזמרת-יוצרת האמריקאית ג'וג'ו. המיני-אלבום יצא לאור ב-21 באוגוסט 2015 על ידי חברת התקליטים אטלנטיק רקורדס. מתוך המיני-אלבום, יצא הסינגל היחיד "When Love Hurts", שהגיע למקום השלישי במצעד שירי הדאנס קלאב.<ref></ref>

השירים "Save My Soul" ו-"Say Love" לא יצאו כסינגלים מהמיני-אלבום, אך הצליחו להיכנס למצעד שירי הפופ הדיגיטליים.<ref name="billboard.com"></ref><ref name="billboard.com"/>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 באוגוסט 2015
|הורדה דיגיטלית
|אטלנטיק
|<ref></ref>
|}

== קישורים חיצוניים ==

== הערות שוליים ==

קטגוריה:מיני-אלבומים מ-2015
קטגוריה:אלבומי ג'וג'ו
קטגוריה:מיני-אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:מיני-אלבומי חברת אטלנטיק רקורדס
Thank H.E.R. Now

Thank H.E.R. Now הוא המיקסטייפ השני של הראפרית האמריקאית רפסודי. האלבום יצא לאור ב-21 ביוני 2011, על ידי חברת התקליטים ג'מלה רקורדס.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:מיקסטייפים מ-2011
קטגוריה:אלבומי רפסודי
Agápē

Agápē הוא המיקסטייפ השני של הזמרת-יוצרת האמריקאית ג'וג'ו.<ref></ref> המיקסטייפ יצא לאור ב-20 בדצמבר 2012 בהוצאת עצמית, בדומה למיקסטייפ הקודם, Can't Take That Away from Me, אשר יצא לאור בשנת 2010.<ref></ref> מתוך המיקסטייפ יצאו שני סינגלים.

==רשימת רצועות==

== קישורים חיצוניים ==

== הערות שוליים ==

קטגוריה:מיקסטייפים מ-2012
קטגוריה:אלבומי ג'וג'ו
קטגוריה:מיקסטייפים באנגלית
קטגוריה:אלבומים שהופקו על ידי בוי-1דה
פיל ג'ונסטון

פיל ג'ונסטון (באנגלית: Phil Johnston; נולד ב-26 באוקטובר 1971) הוא תסריטאי ובמאי אמריקאי.

ג'ונסטון נולד בעיר מיניאפוליס שבמחוז הנפין במדינת מינסוטה. זמן לא רב לאחר לידתו משפחתו עברה לעיר נינה שבמחוז ווינבאגו במדינת ויסקונסין, ושם הוא גדל. הוא למד באוניברסיטת ויסקונסין–מדיסון, וב-1994 סיים תואר ראשון בעיתונאות. לאחר מכן, הוא עבד במשך תשע שנים בערוצי חדשות מקומיים. הוא שימש ככתב לרשתות הטלוויזיה "ABC" ו-"NBC", ולתקופה קצרה גם כחזאי מזג אוויר על אף שלא היה לו ידע במטאורולוגיה.

ב-2004, ג'ונסטון סיים לימודי קולנוע באוניברסיטת קולומביה. עם סיום לימודיו, הוא מכר לרשת "ABC" תסריט לסרט טלוויזיה קומי בן שעה והגיש לחברת ההפצה "ThinkFilm" תסריט לסרט עלילתי באורך מלא בטרם היא פשטה את הרגל. ב-2009, התסריט שלו לסרט "סידר רפידס" נכנס לרשימה השחורה, רשימה של התסריטים הטובים ביותר שעדיין לא הופקו. שנה בלבד אחר כך, ב-2010, המפיקים ג'ים טיילור ואלכסנדר פיין הוציאו לפועל את הפקת הסרט, והוא יצא לאקרנים ב-2011. על אף הביקורות החיוביות להן הסרט זכה ממבקרי הקולנוע, הכנסותיו מההקרנות בבתי הקולנוע היו נמוכות. על סרט זה, ג'ונסטון הועמד לפרס אינדפנדנט ספיריט.

ג'ונסטון הצטרף אל אולפני ההנפשה של וולט דיסני, וכתב, יחד עם עמיתתו לשעבר לספסל הלימודים באוניברסיטת קולומביה ג'ניפר לי, את "ראלף ההורס", סרט הרפתקאות קומי בהנפשה ממוחשבת שעלילתו מתרחשת בעולם של משחקי וידאו. הסרט יצא לאקרנים ב-2012, וזכה להצלחה מסחרית וביקורתית. על עבודתו, ג'ונסטון זכה בפרס אנני לתסריט הטוב ביותר. קשרו האישי עם הבמאי ריץ' מור הוביל אותו להצטרף אליו בהפקת "זוטרופוליס", והוא היה שותף לג'ארד בוש בכתיבת התסריט. עם צאתו לאקרנים ב-2016, הסרט הפך לשובר קופות וזכה לשבחים רבים, ועל עבודתו מור זכה פעם נוספת בפרס אנני לתסריט הטוב ביותר. ב-2018, יצא לאקרנים ההמשך "ראלף שובר את האינטרנט". ג'ונסטון כתב את התסריט יחד עם פמלה ריבון, והצטרף אל מור במלאכת הבימוי. הסרט זכה לשבחים ממבקרי הקולנוע, והכנסותיו היו גבוהות מעט יותר מהסרט הקודם.

== קישורים חיצוניים ==

== הערות שוליים ==

קטגוריה:בוגרי אוניברסיטת ויסקונסין–מדיסון
קטגוריה:בוגרי אוניברסיטת קולומביה
קטגוריה:תסריטאי קולנוע אמריקאים
קטגוריה:במאי סרטי אנימציה
קטגוריה:זוכי פרס אנני - תסריט
קטגוריה:אמריקאים שנולדו ב-1971
Can't Take That Away from Me

Can't Take That Away from Me (בעברית: לא יכול לקחת את זה ממני) הוא המיקסטייפ הראשון של הזמרת-יוצרת האמריקאית ג'וג'ו. המיקסטייפ יצא לאור ב-7 בספטמבר 2010 בהוצאת עצמית.

ג'וג'ו טענה כי השם והקונספט של המיקסטייפ נגזרים מהעובדה שהיא רוצה להמשיך להוציא מוזיקה.<ref></ref>

==רשימת רצועות==

== קישורים חיצוניים ==

== הערות שוליים ==

קטגוריה:מיקסטייפים מ-2010
קטגוריה:אלבומי ג'וג'ו
קטגוריה:אלבומי בכורה: מיקסטייפים
קטגוריה:מיקסטייפים באנגלית
Speak

Speak (בעברית: דברי) הוא אלבום הבכורה של הזמרת האמריקאית לינדזי לוהן. האלבום יצא לאור ב-7 בדצמבר 2004 על ידי חברות התקליטים יוניברסל וקזבלנקה רקורדס. מתוך האלבום יצאו שלושה סינגלים.

האלבום הגיע למקום הרביעי במצעד הבילבורד 200.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
!יפן (RIAJ)<ref></ref>
|פלטינה
|250,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2004
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי קורי רוני
A Little More Personal (Raw)

(בעברית: קצת יותר אישי (גולמי)) הוא אלבום האולפן השני של הזמרת האמריקאית לינדזי לוהן. האלבום יצא לאור ב-5 בדצמבר 2005 על ידי חברת התקליטים קזבלנקה רקורדס.

האלבום הגיע למקום ה-20 במצעד הבילבורד 200.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומים באנגלית
קטגוריה:אלבומים שהופקו על ידי בוץ' ווקר
קטגוריה:אלבומים שהופקו על ידי גרג וולס
דייוויד קבואה

דייוויד קבואה (באנגלית: David Kabua; נולד ב-26 במאי 1951) הוא פוליטיקאי מאיי מרשל שכיהן כנשיא איי מרשל מ-13 בינואר 2020 עד ל-3 בינואר 2024. 

==ביוגרפיה==
בנו של הנשיא הראשון אמאטה קבואה ושל הגברת הראשונה של איי מרשל ומעצבת הדגל של המדינה אמליאן קבואה .

קבואה סיים את לימודיו התיכוניים בבית הסיפור התיכון קסבייה במיקרונזיה ולאחר מכן באוניברסיטת הוואי. בין השנים 2008 ל-2011 הוא כיהן כסנטור מטעם ווטו אטול . בשנים 2012 ו-2013 כיהן כשר הבריאות, ובשנת 2014 כיהן כשר הפנים לאחר שקמה ממשלה חדשה. בהמשך היה השר המקשר לנשיא איי מרשל קסטן נמרה .

ב-6 בינואר 2020, קבואה נבחר לנשיא התשיעי של איי מרשל על ידי הפרלמנט של איי מרשל בהצבעה ברוב של 12–20 עם נמנע אחד. הוא החליף את הנשיאה הקודמת הילדה היינה לאחר קדנציה אחת. קבואה הציב בראש סדר העדיפויות שלו כנשיא את המאבק בשינויי האקלים, משא ומתן עם ארצות הברית בנוגע להארכת הסדר המימון שיפוג תוקפו בשנת 2023 וכן טיפול בנושא הפסולת בכיפת רונית . ב-13 בינואר 2020, נכנס קבואה רשמית לתפקידו.

ב-3 בינואר 2024 הילדה היינה החליפה אותו בתפקיד הנשיא.

==קישורים חיצוניים==

* [https://rmiparliament.org/cms/members.html#1-president-of-the-republic-of-the-marshall-islands-his-excellency-president-david-kabua פרופיל] באתר rmiparliament 
* [https://www.rnz.co.nz/international/pacific-news/407600/marshalls-president-kabua-s-inauguration-set-for-monday כתבה אודות השבעתו של קבואה לנשיאות], אתר rnz 

קטגוריה:נשיאי איי מרשל
קטגוריה:ילידי 1951
טויוטה צ'ייסר

טויוטה צ'ייסר (ביפנית: トヨタ・チェイサー, באנגלית: Toyota Chaser) היא מכונית משפחתית מתוצרת יצרנית הרכב היפנית טויוטה אשר יוצרה בין השנים 2001–1977 ביפן.

בין השנים 1977–1980 (מכוניות דור ראשון) הוגדרה "טויוטה צ'ייסר" מכונית משפחתית קומפקטית.

בין השנים 1980–2001 הוגדרה "טויוטה צ'ייסר" כמכונית משפחתית גדולה.

==דורות "טויוטה צ'ייסר"==
* דור ראשון - (קרוי גם: "X30, X40"), מנוע קדמי, מנוע הנעה אחורית - יוצר בין השנים 1977–1980.
* דור שני. - (קרוי גם: "X50, X60"), מנוע קדמי, מנוע הנעה אחורית - יוצר בין השנים 1980–1984.
* דור שלישי - (קרוי גם: "X70"), מנוע קדמי, מנוע הנעה אחורית - יוצר בין השנים 1984–1988.
* דור רביעי - (קרוי גם: "X80"), מנוע קדמי, מנוע הנעה אחורית - יוצר בין השנים 1989–1992.
* דור חמישי - (קרוי גם: "X90"), מנוע קדמי, סוגי הנעה: מנוע הנעה אחורית 4x2, מנוע הנעה כפולה 4x4 - יוצר בין השנים - יוצר בין השנים 1992–1996.
* דור שישי - (קרוי גם: "X100"), מנוע קדמי, סוגי הנעה: מנוע הנעה אחורית 4x2, מנוע הנעה כפולה 4x4 - יוצר בין השנים - יוצר בין השנים 1996–2001.

==גלריה==
<gallery mode="packed" heights="120">
קובץ:Toyota Chaser SEDAN 1800XL (X30) front.jpg| "טויוטה צ'ייסר", דגם "1800XL (X30)", דור ראשון
קובץ:1983 Toyota Chaser Avante (30071978172).jpg| "טויוטה צ'ייסר", דור שני, שנת 1983
קובץ:X60ChaserAvante.jpg| "טויוטה צ'ייסר", דור שני, דגם "X60"
קובץ:Toyota chaser gx71 avante 1 r.jpg| "טויוטה צ'ייסר", דור שלישי
קובץ:GX71 CHASER GT.jpg| "טויוטה צ'ייסר", דור שלישי
קובץ:Toyota Chaser 1990.jpg | "טויוטה צ'ייסר", דור רביעי, שנת 1990
קובץ:Toyota Chaser X80 rear.jpg | "טויוטה צ'ייסר", דור רביעי
קובץ:1992 Toyota Chaser 01.jpg | "טויוטה צ'ייסר", דור חמישי, שנת 1992
קובץ:Toyota chaser jzx90 2.5avanteg r.jpg | "טויוטה צ'ייסר", דור חמישי
קובץ:Toyota chaser jzx90 2.5avanteg 2 f.jpg | "טויוטה צ'ייסר", דור חמישי
קובץ:Toyota Chaser X100, Bangladesh. (41968209224).jpg| "טויוטה צ'ייסר", דור שישי
קובץ:1996-2001 Toyota Chaser Avante (28643046932).jpg| "טויוטה צ'ייסר", דור שישי - מונית
קובץ:| "טויוטה צ'ייסר"
קובץ:| "טויוטה צ'ייסר"
</gallery>

==ראו גם==
* טויוטה
==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות משפחתיות גדולות
קטגוריה:מוניות
קטגוריה:דגמי מכוניות שהושקו ב-1977
קטגוריה:כלי רכב יפניים
צ'ייסר
פוקימון ריינג'ר ומקדש הים

פוקימון ריינג'ר ומקדש הים (יצא לאור במקור ביפן כ-"מפלצות כיס הדור מתקדם הסרט: פוקימון ריינג'ר ונסיך הים: מאנאפי" 劇場版ポケットモンスターアドバンスジェネレーション ポケモンレンジャーと蒼海の王子 マナフィ) הוא הסרט התשיעי בסדרת סרטי פוקימון, אשר השלים את אירועי העונה התשיעית. זהו הסרט הרביעי והאחרון שפורסם תחת הכותרת "מפלצות כיס - הדור מתקדם" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה התשיעית של פוקימון: חזית הקרב.

הסרט עלה לאקרנים ב-16 ביולי 2006 ביפן. הדיבוב האנגלי לסרט הופק על ידי החברה "The Pokemon Company", זהו הסרט הראשון של החברה, בארצות הברית, הסרט שודר בדיבוב לאנגלית ב-Cartoon Network ב-23 במרץ 2007.

== תקציר העלילה ==
אש קטצ'אם, ברוק, מיי ומקס ממשיכים במסעם והם פוגשים חבורה של אנשי קרקס רחוב. אלה מציעים להם טרמפ לעיר הקרובה. במהלך המסע איתם, צוות רוקט מנסה לשים את ידיו על ביצה שברשותם, אבל אז אדם בשם ג'ק ווקר מונע מהם להשיג אותה. בשלב הזה, פיראט בשם פנטום מנסה להשיג את הביצה לעצמו, אבל החבורה מצליחה להציל את הביצה שבוקעת להיות מאנאפי. בשלב הזה, אנשי הקרקס מציגים את עצמם כאנשי המים וג'ק ווקר מציג את עצמו בתור פוקימון ריינג'ר. המטרה שלהם היא ללוות את נסיך הים, מאנאפי, אל מקדש הים בשלום. אבל דברים לא הולכים לפי התוכנית שלהם כאשר הפוקימון האגדי חושב שמיי היא אימו. דברים מסתבכים עוד יותר כאשר הם מגלים שהפיראט פנטום מוכן לעשות הכל כדי לתפוס את מאנאפי ולהגיע אל האוצר הים האבוד – כתר הים. אש, ג'ק והחבורה נחלצים לעזרת מאנאפי ומצילים את היום.

== דיבוב ==

{| class="wikitable"
! דמות || ביפנית || באנגלית
|-
| אש קטצ'אם || ריקה מאטסומוטו || שרה נאטוצ'ני
|-
| מיי || קאורי || מישל נוטס
|-
| פיקאצ'ו || איקואה אוטאני || איקואה אוטאני
|-
| ברוק || יוג'י ואדה || ביל רוג'רס
|-
| מקס || פושיג'י ימאדה || קייזי רוג'רס
|-
| ג'סי || מגומי היאשיברה || מישל נוטס
|-
| ג'יימס || שין אינצ'יקו מיקי || ג'יימס קרטר קאת'קארט
|-
| מיאו || אינוקו אינויאמה || ג'יימס קרטר קאת'קארט
|-
| ג'ק ווקר || קואיצ'י יאמאדרה || ריץ' מקנאנה
|-
| הפנטום || הירושי פוג'יאוקה || אריק שוסלר
|-
| ג'ודי || בקי || רודנה קראמפה
|-
| מאנאפי || יורי שיראטורי || מישל נוטס
|-
| מספר || אונשו אישיזוקה || מייק פולוק
|}

==הפצה==
===הפצה בקולנוע===
הסרט עלה לאקרנים ביפן על ידי טוהו ב-15 ביולי 2006 בזמן של 105 דקות.<ref name="toho"></ref>

===הפצה בטלוויזיה===
בארצות הברית, הסרט שודר בדיבוב לאנגלית ב-Cartoon Network ב-23 במרץ 2007.

===מדיה ביתית===
הסרט הופץ ביפן ב-DVD ב-22 בדצמבר 2006. הדיבוב האנגלי הופץ בארצות הברית ב-3 באפריל 2007.<ref></ref>

== קישורים חיצוניים ==
* (ביפנית)

== הערות שוליים ==

קטגוריה:סרטים יפניים
קטגוריה:סרטי 2006
קטגוריה:סרטי פוקימון
קטגוריה:סרטים שמבוססים על משחקי וידאו
קטגוריה:סרטי אנימה
קטגוריה:סרטי פיראטים
קטגוריה:סרטי אנימה מ-2006
וורן דה לה רו

וורן דה לה רו (באנגלית: Warren De La Rue; 15 בינואר 1815 – 19 באפריל 1889) היה אסטרונום בריטי, מדען וממציא. הוא ידוע בעיקר בזכות העבודות החלוציות שלו בצילום אסטרונומי.

== ביוגרפיה ==
דה לה רו נולד בגרנזי, ולמד בקולז' סנט-בארב (Sainte Barbe) בפריז. הוא עבד בחברת דה לה רו שאביו יסד, אך בילה את זמנו הפנוי במחקרים כימיים וחשמליים. בין 1836 ל-1848 פרסם כמה מאמרים בתחומים אלו. 

ב-1840, דה לה רו הקיף חוט להט מפלטינה בצינור ואקום, והעביר דרכו זרם חשמל. כך יצר אחת מנורות החשמל הראשונות בעולם. העיצוב התבסס על כך שנקודת ההמסה הגבוהה של הפלטינה תאפשר לנורה לתפקד בטמפרטורה גבוהה, והריק בתא ימנע ממולקולות גז להגיב עם הפלטינה. למרות יעילות העיצוב, מחיר הפלטינה מנע פיתוח מסחרי שלו.

דה לה רו נמשך לאסטרונומיה בהשפעת ג'יימס נסמית'. הוא בנה ב-1850 טלסקופ מחזיר אור בקוטר 13 אינץ'. היה פעמיים נשיא האגודה הכימית בשנים 1867–1869, 1879–1880 ונשיא החברה האסטרונומית המלכותית בשנים 1864–1866.

דה לה רו מת בלונדון ב-1889. הוא היה נשוי לג'ורג'ינה, ואב לארבעה בנים ובת.

== פרסים ואותות הוקרה ==
* פרס מדליית זהב של החברה המלכותית לאסטרונומיה ב-1862
* פרס מדליית זהב של החברה המלכותית לאסטרונומיה ב-1864
* פרס לאלנד ב-1866
* מכתש דה לה רו על הירח קרוא על שמו
* מפקד לגיון הכבוד (צרפת).
* מפקד המסדר של סנט מוריס וסנט לזרוס (איטליה).
* אביר אמפריית מסדר השושנה (ברזיל).

==קישורים חיצוניים==

* 

קטגוריה:אסטרונומים בריטים
קטגוריה:מדענים בריטים
קטגוריה:ממציאים בריטים
קטגוריה:זוכי המדליה המלכותית
קטגוריה:בריטים שנולדו ב-1815
קטגוריה:בריטים שנפטרו ב-1889
עבדאללה בן מוחמד

עבדאללה בן מוחמד בן עבדאללה בן עבד אלמוטליב (בערבית: عبد الله بن محمد بن عبد الله بن عبد المطلب, 600-615) היה אחד מבניו של מוחמד, נביא האסלאם, מאשתו הראשונה ח'דיג'ה<ref></ref>.

עבדאללה, אשר נקרא על שם סבו, כונה גם "אל-טאהיר", שמשמעותו "הטהור"<ref></ref>, וכונה גם "אל-טייב"<ref></ref>.

==קישורים חיצוניים==

== הערות שוליים ==

קטגוריה:מוחמד
קטגוריה:מוסלמים
קטגוריה:ילידי 600
קטגוריה:נפטרים ב-615
מחלף קמה

מחלף קמה הוא מחלף המקשר בין כביש 6 ו-כביש 40 לכביש 293.
הוא נקרא על שם היישוב בית קמה הסמוך למקום.

== היסטוריה ==
בעבר המקום היה צומת המחבר בין כביש 293 לכביש 40. עקב הארכת כביש 6 למקום, הוחלט להעתיק את הצומת ולמחלפו ולהאריך את כביש 293 בקילומטר מזרחה.

המחלף נחנך בשנת 2015.

== מבנה המחלף ==
המחלף הוא מחלף מלא מסוג מחלף חצוצרה.

קמה
קטגוריה:בית קמה
קטגוריה:מחלפי חצוצרה
קמה
יחסי ארגנטינה–מרוקו

פגישה של שר החוץ המרוקאי [[נאסר בוריטה ושר החוץ הארגנטינאי חורחה פאוריה ברבאט, 2018]]
יחסי ארגנטינה–מרוקו הם היחסים הדו-צדדיים שבין הרפובליקה הארגנטינאית לבין ממלכת מרוקו. שתי המדינות חברות ב-G77.

לארגנטינה שגרירות ברבאט בירת מרוקו, ואילו למרוקו שגרירות בבואנוס איירס.

== היסטוריה ==
ארגנטינה הכירה בעצמאות מרוקו ב-1956, והייתה בין המדינות הראשונות לעשות כן. כמה שנים לאחר מכן, ב-1960 שתי המדינות כוננו יחסים דיפלומטיים.

== סהרה המערבית ==
בשנת 2003 חידש נשיא ארגנטינה אדוארדו דואלדה את הגיבוי שקיבלה מרוקו מבואנוס איירס בדבר השלמות הטריטוריאלית שלה. "בעידן הגלובליזציה ארגנטינה לא תקבל בדלנות ואת ייסודן של ישויות מיקרוסקופיות" אמר נשיא ארגנטינה בפגישה שערך עם אחמד קדירי, סגן יושב הראש של הבית העליון בפרלמנט המרוקאי.

שגריר ארגנטינה למרוקו, אדוארדו פיוצי, אמר ב-2003 כי מדינתו לא מכירה בחזית פוליסריו וכי היא תמיד גינתה את המצב במחנות שבטינדוף, עיירה בסמוך לגבול אלג'יריה-מרוקו.

== סחר ==
ארגנטינה ומרוקו חתמו בשנת 2000 על שלוש אמנות מרכזיות בנוגע לסחר, דיג ושיתוף הפעולה המסחרי ביניהן.

בשנת 2018 הסתכם היקף הסחר בין המדינות בכ-490 מיליון דולר. בין הסחורות שייצאה ארגנטינה למרוקו נמצאים דגנים, שומנים מן החי והצומח ועוד; עיקר הסחורות שייצאה מרוקו לארגנטינה כולל דשן, מלח, גופרית, אדמה, סלעים, טיח, סיד ומלט.

== קישורים חיצוניים ==

*[https://web.archive.org/web/20090501094708/http://www.mrecic.gov.ar/portal/seree/ditra/ma.html Tratados Bilaterales]
*[https://web.archive.org/web/20021127092211/http://www.embajadamarruecos.org.ar/ שגרירות מרוקו בארגנטינה]

== הערות שוליים ==
מחלף דבירה

מחלף דבירה הוא מחלף המחבר בין כביש 6 ו-כביש 40 לכביש 325, בסמוך לקיבוץ דבירה.

== היסטוריה ==
המחלף היה בעבר צומת המחבר בין כביש 40 לכביש 325. עקב הארכת כביש 6 דרומה כך שיתלכד עם כביש 40 באזור, הוחלט למחלף את הצומת.

המחלף נחנך בשנת 2016.

== מבנה המחלף ==
המחלף דומה במעט למחלף יהלום, איך אינו מחלף יהלום מושלם. כביש 325 עובר בגשר מעל כביש 6/40. במחלף נמצאים שני מעגלי תנועה, אחד מהם חסר והשני מלא. ליד מעגל התנועה המלא (המזרחי) נמצאת תחנת דלק. 

דבירה
דבירה
דבירה
קטגוריה:מחלפי יהלום
Thank you, Happy Birthday

Thank You, Happy Birthday הוא אלבום האולפן השני של קייג' דה אלפנט. הוא יצא לאור ב-11 בינואר 2011. האלבום הופק על ידי ג'יי ג'ויס .

== הקלטה והפקה ==
האלבום הוכרז במקור ביוני 2009 כאשר הלהקה ציינה שהוא יוצא לאור בתחילת 2010 תחת הכותרת Computer Says Move. הלהקה הקליטה יותר משמונים שירים אך ויתרה עליהם בטענה ש"אף אחד לא מתחבר אליהם". הלהקה לקחה רעיונות משירים שהם שמרו כ"פרויקטים צדדים" והחליטו להשתמש בהם באלבום. הלהקה עבדה שוב עם ג'אי ג'ויס שהפיק את האלבום הראשון שלהם Cage The Elephant אך נתקלו בבעיה במהלך הקלטת האלבום כאשר הסולן שלהם, מת'יו שולץ התקשה במציאת השראה למילים לשיר Flow.

=== B sides ===

==קישורים חיצוניים==

קטגוריה:אלבומי 2011
קטגוריה:אלבומי Cage The Elephant
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומים שהופקו על ידי ג'יי ג'ויס
קטגוריה:אלבומי חברת RCA רקורדס
פוקימון: עלייתו של דארקראי

פוקימון: עלייתו של דארקראי (יצא לאור במקור ביפן כ-"מפלצות כיס יהלום ופנינה הסרט: דיאלגה נגד פאלקיה נגד דארקראי" 劇場版ポケットモンスター ダイヤモンド&パール ディアルガVSパルキアVSダークライ<span style="font-weight: normal">)</span> הוא הסרט העשירי בסדרת סרטי פוקימון, אשר השלים את אירועי העונה העשירית. זהו הסרט הראשון שפורסם תחת הכותרת "מפלצות כיס - יהלום ופנינה" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה העשירית של פוקימון: יהלום ופנינה.

הסרט עלה לאקרנים ב-14 ביולי 2007 ביפן. הדיבוב האנגלי לסרט הופק על ידי החברה "The Pokemon Company", בארצות הברית, הסרט שודר בדיבוב לאנגלית ב-Cartoon Network ב-8 בפברואר 2008.

== תקציר העלילה ==
האגדה מגוללת את סיפורם של שני פוקימונים אגדיים, פאלקיה – אדון המרחב, ודיאלגה – אדון הזמן. יצורים שמעולם לא היו אמורים להיפגש, ודרכיהם יפגשו במסלול במקום שבו הזמן והמרחב חוצים זה את זה. המפגש הבלתי צפוי הזה יביא אותם למפגש לחימה ענקי אשר יתרחש בעיר אלאמוס, וכתוצאה מכך – כל העולם שאנו מכירים ייהרס לחלוטין. כאשר אש קטצ'אם וחבריו, דון וברוק, מגיעים לעיירת אלאמוס במטרה להתחרות בתחרויות הפוקימון שנערכות שם, הם נתקלים בתופעות טבע בלתי מוסברות. הם מאשימים בתחילה את פוקימון האופל המסתורי, דארקראי, וממהרים לתקוף אותו. דארקראי שלוקח על עצמו את תפקיד מגן העיירה, נפגע, וכתוצאה מכך עתידם של אש, חבריו וכל תושבי העיירה נמצא בסכנה. המאבק של פאלקיה ודיאלגה עובר לשטחה של העיר. אש וחבריו מחליטים אז להירתם למשימה ולהציל את המצב.

== דיבוב ==

{| class="wikitable"
! דמות || ביפנית || באנגלית
|-
| אש קטצ'אם || ריקה מאטסומוטו || שרה נאטוצ'ני
|-
| דון || מגומי טויוגוצ'י || אמילי באוור
|-
| פיקאצ'ו || איקואה אוטאני || איקואה אוטאני
|-
| ברוק || יוג'י ואדה || ביל רוג'רס
|-
| דארקראי || קוג'י אישיזאקה || ביל רוג'רס
|-
| טוניו || קוג'י יאמאמוטודאיסוקה סאקאגוצ'י (ילד) || ריץ' מקנאנה
|-
| אליס || רוזה קאטו || קריסטין הוואם
|-
| ברון אלברטו || קואיצ'י יאמאדרה || אקס נורמן
|-
| קאי || ריוג' אקיאמה || שון ריס
|-
| מורי || הירושי יאמאמוטו || ג'ושוע סוונסון
|-
| אלגרה || שוקו נאקאגאווה || אליזבת' מורינלי
|-
| אליסיה || צ'יהארו הוזאקה || קייזי רוג'רס
|-
| מספר || אונשו אישיזוקה || רודג'ר פרסונס
|}

== קישורים חיצוניים ==

קטגוריה:סרטים יפניים
קטגוריה:סרטי 2007
קטגוריה:סרטי פוקימון
קטגוריה:סרטים שמבוססים על משחקי וידאו
קטגוריה:סרטי אנימה
קטגוריה:סרטי אנימה מ-2007
נגיף RNA חד-גדילי חיובי

נגיף RNA חד-גדילי חיובי (באנגלית: Positive-sense single-stranded RNA virus ובקיצור (+)ssRNA virus) הוא נגיף RNA בעל גנום RNA חד גדילי, אשר מתאפיין בכך שהחומר הגנטי שלו הופך בתא המודבק לחלבון באופן ישיר, כלומר החומר הגנטי שלו דומה ל-RNA שליח. 

בניגוד לנגיפים הללו, נגיפי RNA חד-גדילי שליליים, מתאפיינים בכך שגדיל ה-RNA שלהם ראשית עובר שלב ביניים בו מסונתז הגדיל המשלים שלו, ורק ממנו ניתן לסנתז את החלבונים אשר משמשים את הנגיף. 

גדילים של חומצות גרעין מתאפיינים בכיווניות, וכל גדיל שאינו מעגלי מכיל קצה אחד שנקרא קצה 5' וקצה 3', וזאת בהתאם למספר הפחמן הפנוי בטבעת הסוכרית של חומצת הגרעין. תאים קוראים גדילי חומצות גרעין מקצה 3' לקצה 5' ויוצרים גדילים מקצה 5' לקצה 3'. נגיפי RNA חד גדיליים מסווגים כשליליים או חיוביים על פי כיווניות מסגרת הקריאה של ה-RNA: 
מסגרת קריאה אשר מתחילה מ-5' ל-3' נחשב כחיובי, 
מסגרת קריאה של גדיל RNA. RNA אשר החלבונים שאמורים להתבטא נמצאים על הגדיל המשלים שלו נקרא RNA שמסגרת קריאתו מצד-3' לצד -5'. RNA כזה נקרא RNA שלילי.

הגנום של נגיף RNA חד-גדילי חיובי מכיל גנום שמסגרת הקריאה שלו היא מ-5' ל 3'. כתוצאה מכך הגנום יכול להיכנס ישירות לריבוזום ולהתרגם ישירות לחלבונים בתאי האורגניזם המאכסן. תכונה זו גורמת לגנום מסוג זה להיות אקוויבלנטי ל RNA שליח המיתרגם גם הוא ישירות. נגיפים אלו לא צריכים את החלבון RNA פולימראז כחלק ממרכיבי הנגיף, עם זאת ה-RNA פולימראז יבוטא בין החלבונים הראשונים בתא המאחסן כיוון שהוא נצרך לשם תהליך השכפול של גנום הנגיף.

לפי סיווג בולטימור, שיטת סיווג נגיפים המחלקת נגיפים לקבוצות לפי סוג הגנום שלהם (dsRNA ssRNA וכו') ולפי שיטת השכפול שלהם, נגיפי RNA חד-גדילי חיובי משתייכים לקבוצה IV.

נגיפי RNA חד-גדילי חיובי מהווים חלק ניכר מהנגיפים המוכרים ומחוללי מחלות כמו: נגיף דנגי מחולל קדחת דנגי, נגיף מערב הנילוס מחולל קדחת מערב הנילוס, נגיפי קורונה (SARS-CoV, MERS-CoV, SARS-CoV-2) וכן נגיפים רבים הגורמים להצטננות.

==ראו גם==
* נגיפי RNA דו-גדילי

==קישורים חיצוניים==

* בוויקימינים

קטגוריה:ביולוגיה מולקולרית
קטגוריה:נגיפי RNA
יצחק נרקיס

יצחק נרקיס (15 במרץ 1896 – 23 בדצמבר 1955) היה מנהל הוצאת הספרים "בני בצלאל" ויו"ר הוועד של "בית הנכות בצלאל".

==ביוגרפיה==
יצחק נרקיס נולד בפולין בשנת 1896 בבית ציוני. בנעוריו החל לעבוד כדי לעזור בפרנסת המשפחה. בשנת 1920 עלה לארץ ישראל והיה מסוללי כביש טבריה-צמח. לאחר מכן עבד בנגרות בירושלים. הוא התמנה לנהל את "התערוכה התמידית" של "בצלאל, בית מדרש לאמנות ולמלאכות-אמנות" והקים את הוצאת הספרים "בני בצלאל", שפעלה עד סוף שנות ה-20 ושהדפיסה ספרים של אמני בצלאל בהם זאב רבן, בוריס שץ ואחרים. בנוסף, ההוצאה הרבתה להוציא לאור גלויות ועליהן יצירות של אמני בצלאל. לאחר מכן שימש כיו"ר הוועד של "בית הנכות בצלאל". הוא נפטר ב-23 בדצמבר 1955 לאחר מחלה קשה ונקבר בהר המנוחות בירושלים. <ref></ref>

בנו היה עוזי נרקיס, אלוף פיקוד המרכז במלחמת ששת הימים, וגיסו היה מרדכי נרקיס.

==קישורים חיצוניים==
* 

== הערות שוליים ==

קטגוריה:סגל בצלאל, בית מדרש לאמנות ולמלאכות-אמנות
קטגוריה:סגל בית הנכות בצלאל
יצחק נרקיס
קטגוריה:אנשי העלייה השלישית
קטגוריה:יהודים הקבורים בהר המנוחות
קטגוריה:ישראלים ילידי פולין
קטגוריה:ישראלים שנולדו ב-1896
קטגוריה:ישראלים שנפטרו ב-1955
מלחמת אוכל

פסטיבל טומטינה, 2006
קרב התפוזים, 2007
מלחמת אוכל (באנגלית: Food fight) היא התנהגות קולקטיבית כאוטית בה המשתתפים משליכים אוכל זה על זה.

השלכת האוכל אינה מיועדת לפגוע במשתתפים, אלא להצית קטטה של השלכות אוכל הדדיות. במריבות אוכל מאורגנות, בדרך כלל "כלי הנשק" הם כולם מסוג אחד, או במגוון מוגבל. במאבק אוכל מאולתר ישתמשו המשתתפים בכל המזון העומד לרשותם.<ref>[https://www.nytimes.com/2009/11/11/us/11foodfight.html New York Times]</ref>

אף שלרוב מלחמת האוכל היא בהשתתפותם של צעירים, למלחמות אוכל יש היסטוריה ארוכה של קיום כסוג של בידור או בילוי ציבורי. קרבות אוכל היו נפוצים באירופה כבר בראשית ימי הביניים, בעיקר בפסטיבלים עונתיים בקיץ. מלחמות אוכל התרחשו גם כחלק מאלימות מחוקקים, והן גם מהוות מוטיב חוזר בקרבות ב-WWE.<ref></ref>

קרבות האוכל המאורגנים הגדולים ביותר הם פסטיבל טומטינה שנערך מדי שנה בוולנסיה שבספרד וקרב התפוזים שנערך בעיר איווריאה שבאיטליה.

מלחמות אוכל קיבלו תפקיד מרכזי בקומדיות סלפסטיק, כשצורתן המקובלת ביותר היא באמצעות הטחת עוגה. מלחמות אוכל מופיעות לעיתים בסדרות טלוויזיה ובספרות ילדים, בדרך כלל כדוגמה להתנהגות ילדותית ופזיזה.<ref></ref>

==קישורים חיצוניים==

==הערות שוליים==

קטגוריה:מזון
קטגוריה:התנהגות האדם
חכלילית עצים

חכלילית עצים מתרחצת
Phoenicurus phoenicurus phoenicurus
חכלילית עצים (שם מדעי: Phoenicurus phoenicurus) היא מין של ציפור קטנה ממשפחת החטפיתיים. אורכה 14-13 ס"מ. ותפוצתה משתרעת על פני כל אירופה, מערב ומרכז אסיה.<ref name=":0"></ref> <ref name=":1"></ref>

== תיאור המין ==
השם בערבית: חומיירא. פירוש השם המדעי - Phoenicurus - "חכלילית זנב": Phoinix - אדום, ארגמני. ouros - זנב.

חכלילית עצים היא ציפור קטנה למדיי עד בינונית ודקת גזרה. אורכה 13 -14 ס"מ, משקלה 14- 19 גרם ומוטת כנפיה 22- 27 ס"מ. 
במין זה קיימת דו צורתיות זוויגית בולטת: לזכר גרון ופרצוף בגוון שחור (לצעירים עשוי להיות מעורב לבן). גם המקור והרגליים שחורים. החזה והבטן כתומים בוהקים. החלקים העליונים בגוון אפור-כחלחל. מצחו לבן וזנבו אדום ערמוני.
הנקבה חומה כולה. בהירה יותר, בגוון בז', בחלקים התחתונים, ולעיתים מנומרת קלות בצדי הגוף ובחזה. גם לנקבה יש נוצות זנב ערמוניות וכן טבעת עין בהירה. היא נוהגת להרטיט את זנבה מעלה מטה, בתנועה אופיינית לשאר החכליליות.

תפוצתה של חכלילית העצים נרחבת ביותר ומשתרעת על פני כל אירופה, מערב ומרכז אסיה. בישראל מצויה בעיקר בגליל, ברמת הגולן ובירושלים.<ref name=":0" /><ref name=":1" /><ref></ref>

== תת-מינים ==
קיימים ומוכרים ארבעים וארבעה תת-מינים.

בישראל מופיעים שני תת-מינים:
* תת-מין אירופי, phoenicurus, דוגר באירופה. כנפיו שחורות לגמרי ואזור תפוצתו בעת הקינון בכל אירופה. תת-מין זה חסר את כתם הכנף הבהיר, הבולט בתת-המין השני, ולכן נקרא "שחור כנף".
* תת-מין מזרחי, samamisicus, דוגר בדרום- מזרח אירופה, בטורקיה, בקווקז, ומרכז אסיה. תת-מין זה ניכר בקצוות לבנים לאברות בזכר, ובקצוות חוליים בהירים בנקבה, שיוצרים כתם כנף בהיר ובולט ולכן נקרא "לבן כנף". מוצאו טורקי מזרחי. אזור תפוצתו משתרע בבלקן ויוון טורקמניטסטן, אוזבקיסטן ואירן, במזרח טורקיה ובמזרח התיכון.<ref name=":1" /><ref name=":0" />

== מזון ==
מזון החכלילית מבוסס בעיקר על חרקים כגון: זבובים, פרפרים, חיפושיות, עכבישים וזחלים, ולעיתים גם גרגרים שונים. היא נוהגת לרוב לעמוד בתוך שיחים, להגיח במהירות אל המזון ואז לשוב למסתורה. לאחר מכן תרטיט את זנבה.<ref name=":0" /><ref name=":1" />

== זמני נדידה ==
בישראל נצפות חכליליות עצים רבות נודדות בסתיו ובאביב. החל מתחילת אוגוסט ועד אמצע ספטמבר נודד חולף תת-המין "לבן הכנף". החל מאמצע ספטמבר ועד נובמבר נודד תת-המין השכיח phoenicurus שדוגר באירופה. באביב נודד ראשון תת-המין "לבן הכנף". בנדידת האביב מקדימים הזכרים את הנקבות במספר ימים.<ref name=":1" /><ref name=":0" />

== מקום חיות וקינון ==
בתי הגידול מגוונים וכוללים יער פתוח וחורשים, שולי יערות בהם הצמחייה פתוחה למחצה, מטעים, פארקים וגינות נוי וכן לאורך נחלים ותעלות.

הקינון באירופה, מסוף אפריל עד אמצע יולי, בצפון פינלנד מסוף מאי עד סוף יוני ובמרוקו בין מאי ליולי. הקן בנוי בצורת סלסילה מעשבים, שורשים ואזוב ומרופד בשיער ונוצות. היא מקננת בחורים בעצים או בקירות, בגובה של 1- 6 מטרים. בכל הטלה 5- 7 ביצים בצבע כחול בהיר עד כחול ירקרק. הדגירה נמשכת 12- 14 ימים. 

חלק מהקינים מאוימים על ידי קוקיה אירופית.<ref name=":1" />

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ארץ ישראל: חטפיתיים
קטגוריה:חטפיתיים
קטגוריה:רוסיה: עופות
קטגוריה:בעלי חיים שתוארו ב-1758
הפועל המכונית

הפועל המכונית הייתה קבוצת כדורגל ישראלית, שייצגה את מפעל המכוניות קייזר-אילין תעשיות (קייזר-פרייזר), שהיה ממוקם בעיר נשר. הקבוצה התבססה בארבעה מקומות שונים: תחילה בשכונת בן־דור בעיר נשר, בהמשך בחיפה ובכפר אתא, ולבסוף בשכונת תל חנן בנשר.

==היסטוריה==
המועדון נוסד בשנת 1957 והחל לשחק בליגה ג'. בעונת 1959/60 העפילה הקבוצה לליגה ב' צפון, אז הליגה השלישית בכדורגל בישראל (מקבילה לליגה א' כיום), לאחר שהיא הורחבה לשישים וארבע קבוצות ופוצלה לארבע ליגות משנה אזוריות. המכונית סיימה בעונתה הראשונה בליגה ב' צפון במקום הראשון, העפילה למשחקי הפלייאוף לליגה א' צפון ושיחקה מול אלופת ליגה ב' דרום, הפועל הרצליה. הקבוצה הפסידה בצמד המשחקים (2–0, 3–0) ונותרה בליגה ב'. בעונה הבאה הצליחה המכונית שוב לסיים במקום הראשון ולהעפיל למשחקי הפלייאוף, שם שיחקה מול בית"ר נהריה, והפסידה גם הפעם בצמד המשחקים (1–0, 4–0).

בעונת 1961/62 ניצחה הקבוצה 0–9 את הפועל יגור, וכך רשמה אליפות בליגה ב' צפון בפעם השלישית ברציפות, ובעקבות ביטול שיטת הפלייאוף הייתה אמורה לעלות לליגה א'. ועדת חקירה מטעם התאחדות לכדורגל גילתה שהמשחק בוים, ולפיכך תוצאת המשחק שונתה לתיקו 0–0, המכונית נותרה בליגה ב' ונקנסה ב־500 לירות, ובמקומה עלתה הפועל צפת. פסק הדין אושר בבית הדין העליון של ההתאחדות.

בפברואר 1963 התמזגה הקבוצה עם הפועל קריית אתא ועברה לארח את משחקיה במגרש העירוני שבקריית אתא. האיחוד בין השתיים לא החזיק מעמד זמן רב בעקבות אי-העפלה לליגה א'. כשבעה חודשים לאחר מכן, התמזגה הקבוצה עם הפועל תל חנן ונקראה הפועל המכונית-תל חנן. בעקבות המיזוג עברה הקבוצה לארח במגרשה של הפועל תל חנן בעיר נשר.

בשנת 1966, קשיים כלכליים במפעל קייזר-אילין תעשיות גרמו לפיטורי עובדים ובסופו של דבר גם לסגירתו. בעקבות כך נסגרה גם הפועל המכונית והפועל תל חנן המשיכה לבדה.

==קישורים חיצוניים==
* 

== הערות שוליים ==

קטגוריה:נשר: ספורט
קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1957